《拟古二十七首 其二十五》
明代·孙承恩

白云出深谷，团团似车盖。谁云本无心，为雨泽枯块。

飘风从何来，吹落九州外。依依不成雨，负此色霮䨴。

出处宁固必，舒卷乃无碍。且复归旧山，氤氲镇常在。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。